На думку аналітыка інвестыцыйнай кампаніі “Renaissance Capital Анастасіі Галавач, адпужвае інвестараў хутчэй не высокая інфляцыя, а нестабільнасць курсаў беларускага рубля: “Скажам шчыра, тое, што аўдытары прызналі беларускую эканоміку гіперінфляцыйнай, у інвестыцыйных чаканнях нічога не зменіць. Бо выснова гэтая празрыстая, ляжала на паверхні, і яшчэ пры пачатку лета было зразумела, што ўсё ідзе да гіперінфляцыі. Сама эканамічная сітуацыя ў Беларусі зараз такая, што замежных інвестараў гэта не дадае. І гэта зразумела.